የዚህ ዓይነት ድርጊት የዛሬ አንድ መቶ ሀያ ዘጠኝ ገደማ በጥቂት የኢትዮጵያ ልጆች በኢትዮጵያ ምድር ተፈጸመ፡፡ አጼ ዮሐንስ ከሞቱ በኋላ፤ ምኒልክ የንጉሠ ነገስትነት ህልማቸው እውን ሆኖላቸው፡፡ ነገር ግን የትግራይ መሳፍንት ከውጭ ጠላትና የእርስ በእርስ በማያበራ ጦርነት ምክንያት ቢዳከሙም፤ የትግራይ መሳፍንት እርስ በእርስ ከተባበሩ፤ የወደፊት የስልጣን ተቀናቃኝ እንደሚሆኑ ለምንሊክና ግብረ አበሮቻቸው የተሰወረ አልነበረም፡፡ በመሆኑ፤ ምንሊክ ንጉሠ ነገሥት ከመሆናቸው በፊት ትግራይ ትግርኝ ማዳከም ነበረባቸው፡፡ ይህ እውን ሊሆን የሚችልበት ከተዘየዱ ሰይጣናዊ ዘዴዎች አንዱ፤ ትግራይ ትግርኝ ለሁለት በመክፈል፤ ከመረብ ወዲያ ያለ ህዝብ ለጣልያን መሸጥ ነው፡፡ ኤርትራውያን ከወንድሞቻቸው ነጥለው ለመሸጥ፤ ሚያዝያ 25 ቀን 1881 ዓ.ም ‘ውጫሌ’ በተባለ ቦታ ከጣልያን ጋር ለድርድር ተቀመጡ፡፡ ኤርትራውያን፤ በጥቂት ኢትዮጵያውያን ወንድሞቻቸው በጥቂት ሊሬ ተሸጡ፡፡
